Die Wjatka (Russies: Вя́тка, [ˈvʲatkə]; Tartaars: Нократ, Noqrat; Mari: Виче, Viče, Oedmoerts: Ватка, Vatka) is die tweede grootste sytak van die Kamarivier, die langste linkersytak van die Wolga in die Europese deel van Rusland. Dié rivier, met 'n lengte van 1 314 km (816 myl), ontspring in die Kama-heuwels in die Oedmoertië-republiek, net wes van die Kamarivier se bron. Aansluitend vloei dié rivier in 'n noordelike rigting en bereik die Kirof-oblast. Hier vloei die Wjatka in 'n suidwestelike rigting deur Kirof en maak later 'n boog in 'n suidoostelike rigting. By Nisjnekamsk in die Tartarstan-republiek mond dié rivier in die Kamarivier uit. Wikimedia Commons het meer media in die kategorie Wjatka. Hierdie Rusland-verwante artikel is ’n saadjie. U kan help deur dit uit te brei.